《次韵韶美送刘夷叔二诗》
宋代·王十朋

蜀山高岩岩，英物世非少。青藜卯金子，高步绝云杪。

思苦鸣辄悲，词深谊难晓。知音有古人，纸上自倾倒。

我昔贤关游，相逢粲衣表。东归拜言赠，箧笥至今好。

重来已鬼录，魂魄蜀天渺。蓬山访高躅，空舍不停绕。

定寻穷孟郊，相酬类双鸟。莫作人间来，世路转难拗。

作者简介：王十朋（1112-1171），字龟龄，号梅溪，南宋著名的政治家和诗人，伟大的爱国主义者。出生于乐清四都左原（今浙江省乐清市）梅溪村。绍兴二十七年（1157年）他以“揽权”中兴为对，中进士第一，被擢为状元，先授承事郎，兼建王府小学教授。王十朋以名节闻名于世，刚直不阿，批评朝政，直言不讳。